તાપસી કહે છે કે અભિનેત્રી બનવાનો મારો કોઈ પ્લાન ન હતો. હું કમ્પ્યૂટર એન્જિનિયર છું અને એમબીએ કરવા ઈચ્છતી હતી. ત્યારે મેં એક દક્ષિણ ભારતીય ફિલ્મ સાઈન કરી હતી. ફિલ્મોની સફરમાં મારા રસ્તામાં ઘણી અડચણ અાવી, જેના કારણે મારી ગતિ થોડી ધીમી રહી. એક અાઉટસાઈડર હોવાના કારણે હું ભૂલો કરું તે મને પોસાય એમ ન હતું. મને સહાયતા કરવા માટે કોઈ મોટું પ્રોડક્શન હાઉસ, ફિલ્મી પરિવાર કે ગોડફાધર ન હતો. મારા જેવી અાઉટસાઈડરને કોઈ બીજો મોકો પણ ન અાપે. હું અા વાત પહેલાં જ સમજી ગઈ, જેના કારણે મારે મારાં પગલાં બુદ્ધિપૂર્વક ભરવાં પડ્યાં. બોલિવૂડમાં હજુ મારી માત્ર બે ફિલ્મો રિલીઝ થઈ છે, પરંતુ મને કોઈ ઉતાવળ નથી.